b'\n_START_ARTICLE_\nDumbr\xc4\x83vani, Bihor\n_START_SECTION_\nHIDROGRAFIE\n_START_PARAGRAPH_\nSatul e str\xc4\x83b\xc4\x83tut de R\xc3\xa2ul Cr\xc4\x83iasa care \xc3\xae\xc8\x99i are izvorul \xc3\xaen Mun\xc8\x9bii Bihorului. R\xc3\xa2ul are ca afluent Valea Fagului, care izvor\xc4\x83\xc8\x99te nu departe de Vf. \xc8\x9aapu (1476 m)._NEWLINE_Valea Fagului are 3,6 km lungime. R\xc3\xa2ul Cr\xc4\x83iasa are lungimea de 17,4 km. \xc3\x8en apele limpezi ale r\xc3\xa2ului se g\xc4\x83sesc p\xc4\x83str\xc4\x83vi, mrene, cleni \xc8\x99i raci.\n_START_SECTION_\nFAUNA \xc8\x98I FLORA\n_START_PARAGRAPH_\nFauna \xc8\x99i flora sunt specifice zonelor submontane din Romania. C\xc3\xa2teva din animalele existente \xc3\xaen zonele din apropierea satului sunt: iepuri s\xc4\x83lbatici, vulpi, fazani.\n_START_SECTION_\nMINI-ISTORIC\n_START_PARAGRAPH_\n\xc3\x8en jurul anului 1975, \xc3\xaen sat se afla un sediu al CAP. \xc3\x8en acei ani toate terenurile arabile apartineau CAP-ului. Marea majoritate a s\xc4\x83tenilor erau membri CAP. Fiecare membru CAP de\xc8\x9binea o parcel\xc4\x83 de p\xc4\x83m\xc3\xa2nt, pe care avea dreptul s\xc4\x83 cultive orice, restul terenurilor apar\xc8\x9bin\xc3\xa2nad asocia\xc8\x9biei._NEWLINE_Satul s-a f\xc4\x83cut remarcat \xc8\x99i prin faptul c\xc4\x83\xc2\xa0a fost primul sat din comun\xc4\x83 care a avut curent electric. De asemenea, \xc3\xaen sat a fost creat\xc4\x83 prima biciclet\xc4\x83 cu roti din lemn\xc2\xa0 \xc8\x99i un ceas care functioneaz\xc4\x83 cu ap\xc4\x83 \xc8\x99i care acum se g\xc4\x83se\xc8\x99te \xc3\xaen Muzeul Ceasornicelor din Bucure\xc8\x99ti. Cele dou\xc4\x83 inven\xc8\x9bii au fost realizate de Gabor Gheorghe._NEWLINE_\xc3\x8en istoria satului trebuie men\xc8\x9bionate \xc8\x99i persoanele care \xc8\x99i-au pierdut via\xc8\x9ba \xc3\xaen cel de al doilea r\xc4\x83zboi mondial. Eroii c\xc4\x83zu\xc8\x9bi \xc3\xaen cel de-al doilea r\xc4\x83zboi monsial sunt: Fordon Traian (1944), Panda Gheorghe (1944), Laz\xc4\x83r Gheorghe (caporal c\xc4\x83zut la 14.10.1941), Simina Dumitru (frunta\xc8\x99, c\xc4\x83zut la 8.08.1942) \xc8\x99i Talabur Aurel (1941)._NEWLINE_\xc3\x8en jurul anului 1960, prim\xc4\x83ria comunei se afla \xc3\xaen Dumbr\xc4\x83vani. Dup\xc4\x83 ce aceasta s-a mutat \xc3\xaen Bunte\xc8\x99ti, cl\xc4\x83direa prim\xc4\x83riei a devenit \xc8\x99coal\xc4\x83._NEWLINE_Satul are aproximativ 400 de locuitori. Ocupa\xc8\x9biile s\xc4\x83tenilor de acum nu sunt foarte diferite de cele din trecut. Principalele ocupa\xc8\x9bii sunt agricultura \xc8\x99i cresterea animalelor. Locuitorii satului au \xc3\xaenfiin\xc8\x9bat o asociatie \xc3\xaen sprijinul cresc\xc4\x83torilor de animale numit\xc4\x83 \xe2\x80\x9eAsociatia cresc\xc4\x83torilor de animale \xc8\x99i p\xc4\x83\xc8\x99unatului Cr\xc4\x83iasa Dumbr\xc4\x83vani\xe2\x80\x9d. C\xc3\xa2teva familii din sat se ocup\xc4\x83 cu apicultura, f\xc4\x83c\xc3\xa2nd parte din asocia\xc8\x9bia cresc\xc4\x83torilor de albine din \xc8\x9bar\xc4\x83._NEWLINE_Biserica ortodox\xc4\x83 reprezint\xc4\x83 monumentul cultural \xc8\x99i arhitectural al satului. Biserica ortodox\xc4\x83, cu hramul Schimbarea la Fa\xc8\x9b\xc4\x83, a fost construit\xc4\x83 \xc3\xaen anul 1650. Biserica este construit\xc4\x83 \xc3\xaen stil ardelenesc, \xc3\xaen form\xc4\x83 de corabie, din b\xc3\xa2rne de stejar, tencuite \xc8\x99i acoperite cu \xc8\x9bigl\xc4\x83. Turnul bisericii este acoperit cu tabl\xc4\x83. \xc3\x8en decursul vremii, biserica a fost renovat\xc4\x83 pentru a r\xc4\x83spunde nevoilor unei popula\xc8\x9bii tot mai numeroase, dar si pentru c\xc4\x83 umezeala din preajm\xc4\x83, \xc3\xaei sl\xc4\x83be\xc8\x99te construc\xc8\x9bia. O mare parte din pictura bisericii a fost acoperit\xc4\x83 \xc3\xaen 1935, cu ocazia renov\xc4\x83rii. De la biserica veche se mai p\xc4\x83streaz\xc4\x83 u\xc8\x99ile diacone\xc8\x99ti \xc8\x99i \xc3\xaemp\xc4\x83r\xc4\x83te\xc8\x99ti.'